Komisijos reglamentas (EB) Nr. 2703/2000
2000 m. gruodžio 11 d.
iš dalies keičiantis kelių pavadinimų, nurodytų Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo, vadovaujantis Tarybos reglamento (EEB) Nr. 2081/92 17 straipsnyje nustatyta tvarka priede, specifikacijų punktus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 9 straipsnį,
kadangi:
(1) Pagal Reglamento (EEB) Nr. 2081/92 9 straipsnį Prancūzijos Vyriausybė pateikė prašymą dėl kelių pavadinimų, įregistruotų Komisijos reglamentu (EB) Nr. 2400/96 [3] su paskutiniais pakeitimais, padarytais Reglamentu (EB) Nr. 2446/2000 [4], specifikacijų pakeitimo. Šie prašymai buvo išnagrinėti ir pakeitimai pripažinti nežymiais.
(2) Pavadinimo "Pays d'Auge", kuris įregistruotas kaip saugoma kilmės vietos nuoroda, specifikacijos, numatytos Reglamento (EEB) Nr. 2081/92 4 straipsnyje, "nacionaliniuose reikalavimuose" žodžiai "1996 m. kovo 19 d. potvarkis" turėtų būti pakeisti žodžiais "Potvarkis dėl įregistruotos kilmės vietos nuorodos "Pays d'Auge"". Naujasis potvarkis pakeičia anksčiau galiojusį potvarkį, atsižvelgiant į Europos Bendrijų Teisingumo Teismo sprendimą.
(3) Pavadinimo "Cornouaille", kuris įregistruotas kaip saugoma kilmės vietos nuoroda, specifikacijos, numatytos Reglamento (EEB) Nr. 2081/92 4 straipsnyje, "nacionaliniuose reikalavimuose" žodžiai "1996 m. kovo 19 d. potvarkis" turėtų būti pakeisti žodžiais "Potvarkis dėl registruotos kilmės vietos nuorodos "Cornouaille"". Naujasis potvarkis pakeičia anksčiau galiojusį potvarkį, atsižvelgiant į Europos Bendrijų Teisingumo Teismo sprendimą.
(4) Pavadinimo "Rocamadour", kuris įregistruotas kaip saugoma kilmės vietos nuoroda, specifikacijos, numatytos Reglamento (EEB) Nr. 2081/92 4 straipsnyje, "nacionaliniuose reikalavimuose" žodžiai "1996 m. sausio 16 d. potvarkis" turėtų būti pakeisti žodžiais "Potvarkis dėl įregistruotos kilmės vietos nuorodos "Rocamadour"". Naujasis potvarkis pakeičia anksčiau galiojusį potvarkį, atsižvelgiant į Europos Bendrijų Teisingumo Teismo sprendimą.
(5) Laikydamasi Reglamento (EEB) Nr. 2081/92 9 straipsnyje nustatytos tvarkos, 2000 m. lapkričio 17 d. sprendimu Komisija, atsižvelgdama į tai, kad pakeitimai nežymūs, nusprendė netaikyti 6 straipsnyje nustatytos tvarkos.
(6) Taip pat pripažįstama, kad pakeitimai atitinka Reglamento (EEB) Nr. 2081/92 nuostatas. Todėl jie turi būti įregistruoti ir paskelbti,
PRIĖMĖ ŠĮ REGLAMENTĄ:
1 straipsnis
Priede nurodyti pakeitimai įregistruojami ir skelbiami pagal Reglamento (EEB) Nr. 2081/92 6 straipsnio 4 dalies nuostatas.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 11 d.